Luiz Felipe Scolari

Luiz Felipe Scolari, ComIH (s. 9. marraskuuta 1948 Passo Fundo, Rio Grande do Sulin osavaltio, Brasilia) on brasilialainen jalkapallovalmentaja. Hän on toiminut viimeksi kiinalaisseura Guangzhou Evergranden päävalmentajana. ==Ura== Peliurallaan ”Felipão” oli toppari, joka tunnettiin kovista otteistaan ja josta käytettiin lempinimeä ”kuorma-auto”. Scolari oli vahva pääpelaaja ja saattoi toisinaan ottaa vastustajien kanssa yhteen tappelujenkin muodossa. Valmentajana Scolarilla on tapana eläytyä peliin suurella tunteella ja antaa tuomareille ja pelaajille välitöntä palautetta. Scolari valmensi Brasilian maajoukkueen maailmanmestariksi 2002 MM-kisoissa. Seuraavana vuonna hänestä tuli Portugalin maajoukkueen päävalmentaja. Scolari johdatti joukkueen 2004 EM-kisojen loppuotteluun, jossa se kuitenkin kärsi tappion Kreikalle. Vuoden 2006 MM-kisoissa hän johti Portugalin pronssiotteluun. Ennen tappiota Ranskalle välierässä edelsi 12 ottelun mittainen tappiottomien MM-otteluiden valmennusputki. Kotimaassaan Scolari on saavuttanut valmentajan roolissa menestystä myös seurajoukkuetasolla. Vuonna 1991 Criciúma voitti hänen johdollaan Brasilian Cupin. 1990-luvulla hän valmensi Grêmiota, kun se voitti kansallisen cupin ja liigamestaruuden sekä Copa Libertadoresin. Scolari saavutti Copa Libertadoresin voiton myös 1999 valmentaessaan Palmeirasia. 11\. kesäkuuta julkaistun tiedotteen mukaan Scolari aloittaa 1.heinäkuuta työnsä englantilaisen Chelsean valmentajana. Scolari kuitenkin irtisanottiin Chelseasta 9.helmikuuta 2009. Huhtikuussa 2009 uutisoitiin, että Scolari olisi siirtymässä Angolan maajoukkueen päävalmentajaksi. Angola lining up move for ex-Chelsea boss Scolari Kesäkuussa 2009 Scolari allekirjoitti puolitoistavuotisen sopimuksen uzbekistanilaisseura PFK Budnjodkorin kanssa. Scolari jatkaa Uzbekistanissa Kovasta palkastaan huolimatta Scolari ei menestynyt Bunjodkorissa, vaan jätti seuran toukokuussa 2010. Ex-Chelsea boss Luiz Felipe Scolari leaves Uzbekistan champions Bunyodkor Kesäkuussa 2010 Scolari palasi valmentajaksi kotimaahansa allekirjoitettuaan 2,5-vuotisen sopimuksen Palmeirasin kanssa. Após novela, Felipão acerta com o Palmeiras por dois anos e meio Heinäkuussa 2010 Scolari johdatti Palmeirasin Brasilian cupin mestariksi. Pokaali oli Scolarin ensimmäinen sitten vuoden 2002 maailmanmestaruuden. Pokalsieg: Scolari meldet sich zurück Kausi 2012 sujui kuitenkin seuralta kehnommin ja Scolari sai syyskuussa 2012 potkut tehtävästään. Felipão não é mais técnico do Palmeiras. Leão é o favorito Marraskuun lopussa 2012 Scolari palasi kymmenen vuoden tauon jälkeen Brasilian maajoukkueen päävalmentajaksi. Hän on ehtinyt voittaa joukkueensa kanssa nykypestissään Maanosaliittojen cupin 2013. Scolarin tavoitteena on luotsasta Brasilia menestykseen omissa MM-kisoissa 2014. Brazil turn back to Luiz Felipe Scolari ahead of World Cup Kesäkuussa 2015 Scolarista tuli kiinalaisen Guangzhou Evergranden päävalmentaja.Luis Felipe Scolari to replace Fabio Cannavaro at Guangzhou Evergrande Scolarin alaisuudessa Guangzhou dominoi Kiinan jalkapalloa voittaen kolme perättäistä Superliigan mestaruutta. Debyyttikaudellaan hän luotsasi seuran myös AFC Champions Leaguen mestariksi toista kertaa seuran historiassa. Scolari jätti Guangzhoun kauden 2017 jälkeen mestarina. 68-vuotias Scolari ei poissulkenut mahdollisuutta jatkaa valmennusuraansa Kiinassa, vaikka sopimus Guangzhoun kanssa päättyikin.Luiz Felipe Scolari to leave Guangzhou Evergrande but may return to China ==Meriitit valmentajana== * Maailmanmestaruus: 2002 * MM-neljäs: 2006 * EM- hopeaa: 2004 * EM-puolivälierät: 2008 * Maanosaliittojen cupin voitto: 2013 * Copa Libertadores (2): 1995, 1999 * Gulf Cup: 1990 * Recopa Sudamerica: 1996 * Kuwaitin Emir Cup: 1989 * Brasilian mestaruus: 1996 * Brasilian Cup (4): 1991, 1994, 1998, 2012 * Kiinan mestaruus (3): 2015, 2016, 2017 * Kiinan Cup: 2016 * Kiinan Supercup (2): 2016, 2017 * AFC Champions League: 2015 ==Lähteet== * Matti Einiö: Scolari ei osaa hävitä (Ilta-Sanomat, 5.7.2006) ===Viitteet=== == Aiheesta muualla == Luokka:Brasilialaiset jalkapalloilijat Luokka:Brasilialaiset jalkapallovalmentajat Luokka:Jalkapallon maailmanmestaruuden voittaneet valmentajat Luokka:Vuonna 1948 syntyneet Luokka:Elävät henkilöt